origenes.contra-celsum 8.19
Εἰ δὲ καὶ ναοὺς ναοῖς δεῖ παραβαλεῖν , ἵνα παραστήσωμεν τοῖς ἀποδεχομένοις τὰ Κέλσου ὅτι νεὼς μὲν ἱδρύεσθαι τοὺς πρέποντας τοῖς εἰρημένοις ἀγάλμασι καὶ βωμοῖς οὐ φεύγομεν , ἐκτρεπόμεθα δὲ τῷ πάσης ζωῆς χορηγῷ ἀψύχους καὶ νεκροὺς οἰκοδομεῖν νεώς · ἀκουέτω ὁ βουλόμενος , τίνα τρόπον διδασκόμεθα ὅτι τὰ σώματα ἡμῶν „ ναὸς τοῦ θεοῦ “ ἐστι , καὶ „ εἴ τις “ διὰ τῆς ἀκολασίας ἢ τῆς ἁμαρτίας „ φθείρει “ „ τὸν ναὸν τοῦ θεοῦ , “ οὗτος ὡς ἀληθῶς ἀσεβὴς εἰς τὸν ἀληθῆ ναὸν φθαρήσεται . πάντων δὲ τῶν οὕτως ὀνομαζομένων ναῶν κρείττων ἦν καὶ διαφέρων νεὼς τὸ ἱερὸν καὶ καθαρὸν σῶμα τοῦ σωτῆρος ἡμῶν Ἰησοῦ , ὅστις ἐπιστάμενος ἐπιβουλεύεσθαι μὲν δύνασθαι ὑπὸ τῶν ἀσεβῶν τὸν ναὸν τοῦ ἐν αὐτῷ θεοῦ , οὐ μὴν ὥστε ἰσχυροτέραν εἶναι τὴν τῶν ἐπιβουλευόντων προαίρεσιν τῆς τὸν νεὼν οἰκοδομούσης θειότητος , φησὶ πρὸς ἐκείνους · „ λύσατε τὸν ναὸν τοῦτον , κἀγὼ ἐν τρισὶν ἡμέραις ἐγερῶ αὐτόν . “ τοῦτο δὲ „ ἔλεγε περὶ τοῦ ναοῦ τοῦ σώματος αὐτοῦ . “ καὶ ἄλλως δὲ οἱ θεῖοι λόγοι τὰ περὶ ἀναστάσεως μυστικῶς διδάσκοντες τοὺς δυναμένους ἀκούειν θειοτέρᾳ ἀκοῇ λόγων θεοῦ , ἀνοικοδομηθήσεσθαί ( φασι ) λίθοις ζῶσι καὶ τιμιωτάτοις · αἰνιττόμενοι ὅτι ἕκαστος τῶν συμπνεόντων διὰ τοῦ αὐτοῦ λόγου εἰς τὴν κατ᾿ αὐτὸν εὐσέβειαν λίθος ἐστὶ τίμιος τοῦ παντὸς ναοῦ τοῦ θεοῦ . καθὸ ὑπὸ μὲν τοῦ Πέτρου λέγεται · „ ὑμεῖς δὲ οἰκοδομεῖσθε λίθοι ζῶντες καὶ οἶκος πνευματικὸς εἰς ἱεράτευμα ἅγιον , ἀνενέγκαι πνευματικὰς θυσίας εὐπροσδέκτους θεῷ διὰ Ἰησοῦ Χριστοῦ , “ ὑπὸ δὲ τοῦ Παύλου τό · „ οἰκοδομηθέντες ἐπὶ τῷ θεμελίῳ τῶν ἀποστόλων καὶ προφητῶν . ὄντος ἀκρογωνιαίου λίθου αὐτοῦ Χριστοῦ Ἰησοῦ τοῦ κυρίου ἡμῶν . “ τοιοῦτον δέ τινα μυστικὸν ἔχει νοῦν καὶ ἡ ἐν τῷ Ἡσαΐᾳ λέξις . οὕτως ἔχουσα καὶ λεγομένη ὡς πρὸς τὴν Ἱερουσαλήμ · „ ἰδοὺ ἑτοιμάζω σοι ἄνθρακα τὸν λίθον σου καὶ τὰ θεμέλιά σου σάπφειρον , καὶ θήσω τὰς ἐπάλξεις σου ἴασπιν καὶ τὰς πύλας σου λίθους κρυστάλλου καὶ τὸν περίβολόν σου λίθους ἐκλεκτοὺς , καὶ πάντας τοὺς υἱούς σου διδακτοὺς θεοῦ · καὶ ἐν πολλῇ εἰρήνῃ τὰ τέκνα σου , καὶ ἐν δικαιοσύνῃ οἰκοδομηθήσῃ . “
Lemmas: εἰ δέ καί ναός ναός δέω παραβάλλω , ἵνα παρίστημι ὁ ἀποδέχομαι ὁ ξελσυς ὅτι ναῦς μέν ἱδρύω ὁ πρέπω ὁ λέγω ἄγαλμα καί βωμός οὐ φεύγω , ἐκτρέπω δέ ὁ πᾶς ζωή χορηγός ἄψυχος καί νεκρός οἰκοδομέω ναῦς · ἀκούω ὁ βούλομαι , τίς τρόπος διδάσκω ὅτι ὁ σῶμα ἐγώ „ ναός ὁ θεός “ εἰμί , καί „ εἰ τις “ διά ὁ ἀκολασία ἤ ὁ ἁμαρτία „ φθείρω “ „ ὁ ναός ὁ θεός , “ οὗτος ὡς ἀληθής ἀσεβής εἰς ὁ ἀληθής ναός φθείρω . πᾶς δέ ὁ οὕτως ὀνομάζω ναῦς κρατύς εἰμί καί διαφέρω ναῦς ὁ ἱερός καί καθαρός σῶμα ὁ σωτήρ ἐγώ Ἰησοῦς , ὅστις ἐπίσταμαι ἐπιβουλεύω μέν δύναμαι ὑπό ὁ ἀσεβής ὁ ναός ὁ ἐν αὐτός θεός , οὐ μήν ὥστε ἰσχυρός εἰμί ὁ ὁ ἐπιβουλεύω προαίρεσις ὁ ὁ ναός οἰκοδομέω θειότης , φημί πρός ἐκεῖνος · „ λύω ὁ ναός οὗτος , ἐγώ ἐν τρεῖς ἡμέρα ἐγείρω αὐτός . “ οὗτος δέ „ λέγω περί ὁ ναός ὁ σῶμα αὐτός . “ καί ἄλλος δέ ὁ θεῖος λόγος ὁ περί ἀνάστασις μυστικός διδάσκω ὁ δύναμαι ἀκούω θεῖος ἀκοή λόγος θεός , ἀνοικοδομέω ( φημί ) λίθος ζάω καί τίμιος · αἰνίσσομαι ὅτι ἕκαστος ὁ συμπνέω διά ὁ αὐτός λόγος εἰς ὁ κατά αὐτός εὐσέβεια λίθος εἰμί τίμιος ὁ πᾶς ναός ὁ θεός . καθό ὑπό μέν ὁ Πέτρος λέγω · „ σύ δέ οἰκοδομέω λίθος ζάω καί οἶκος πνευματικός εἰς ἱεράτευμα ἅγιος , ἀναφέρω πνευματικός θυσία εὐπρόσδεκτος θεός διά Ἰησοῦς Χριστός , “ ὑπό δέ ὁ Παῦλος ὁ · „ οἰκοδομέω ἐπί ὁ θεμέλιος ὁ ἀπόστολος καί προφήτης . εἰμί ἀκρογωνιαῖος λίθος αὐτός Χριστός Ἰησοῦς ὁ κύριος ἐγώ . “ τοιοῦτος δέ τις μυστικός ἔχω νόος καί ὁ ἐν ὁ Ἠσαΐας λέξις . οὕτως ἔχω καί λέγω ὡς πρός ὁ Ἱεροσόλυμα · „ ἰδού ἑτοιμάζω σύ ἄνθραξ ὁ λίθος σύ καί ὁ θεμέλιος σύ σάπφειρος , καί τίθημι ὁ ἔπαλξις σύ ἴασπις καί ὁ πύλη σύ λίθος κρύσταλλος καί ὁ περίβολος σύ λίθος ἐκλεκτός , καί πᾶς ὁ υἱός σύ διδακτός θεός · καί ἐν πολύς εἰρήνη ὁ τέκνον σύ , καί ἐν δικαιοσύνη οἰκοδομέω . “